Engprydvikler

Engprydvikler (Celypha cespitana) er en sommerfugl i gruppen av viklere (Tortricidae). Arten har tidligere vært plassert i slektene Olethreutes og Phiaris. 

 Utseende 
En middelsstor (vingespenn 12-16 millimeter) vikler. Den varierer ganske mye i vingenes grunnfarge og hvor tydelige tegningene er. Forvingen er vanligvis rødlig brun, men kan også være gråaktig. Nær roten har den et nokså bredt, gråhvitt tverrbånd med lysbrun midtstripe. I vingens ytre del danner de lyse feltene en omvendt "Y", dessuten er det lyse streker i vingespissen. Bakvingen er lyst gråbrun.

 Levevis 
Arten finnes på enger og andre tørre, lysåpne steder. Larvene utvikler seg på ulike planter, blant andre lyng og timian.
De voksne sommerfuglene flyr om dagen i solskinn, fra juni til august.

 Utbredelse 
Den er utbredt over nesten hele Europa, og også i det nordlige Asia og Nord-Amerika. I Norge er den vanlig nord til den sørlige delen av Nordland.

 Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekt Celypha Hübner, 1825
 engprydvikler, Celypha cespitana (Hübner, 1817)

 Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Celypha cespitana på UK Moths: 
 Fauna Europaea, utbredelsesdatabase for europeiske dyr: 

 Eksterne lenker 

  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Kategori:Olethreutini
Kategori:Sommerfugler formelt beskrevet i 1817
Kategori:Dyr formelt beskrevet av Jacob Hübner